उदंती अभ्यारण वर्ष 1984 में 237.28 वर्ग किमी. के क्षेत्रफल में स्थापित है। छत्तीसगढ़ उड़ीसा से लगे रायपुर-देवभोग मार्ग पर 20 15 उत्तरी अक्षांश एवं 82 0 देशांश पर यह अभयारण्य का तापमान न्यूनतम 7 से. एवं अधिकतम 40 से. रहता है। पश्चिम से पूर्व की ओर बहने वाली उदंती नदी के आधार पर इस अभयारण्य का नामकरण हुआ है। अनेकानेक पहाडिय़ों की शृंखला एवं उनके बीच फैली हुई मैदानी पट्टियों से इस अभयारण्य की विशेषकृति तैयार हुई है। उदंती की लहराती पहाडिय़ों घने वनों से आच्छादित हैं। विशाल मैदान के साथ इन वनों में साजा, बीजा, लेंडिया, हल्दू, धाओरा, आँवला, सरई एवं अमलतास जैसी प्रजातियों के वृक्ष भी पाए जाते हैं। वनभूमि घास, पेड़ों, झाडिय़ों व पौधों से ढंकी हुई हैं। अभ्यारण्य का उत्तरी-पश्चिम भाग साल के वृक्षों से सुसज्जित है। फरवरी माह में उदंती नदी का बहाव रुक जाता है। बहाव रुकने से नदी तल में जल के सुंदर एवं शांत ताल निर्मित हो जाते हैं। यहाँ कुछ झरने भी हैं, जिनमें प्रसिद्ध देवधारा एवं गोदिन जलप्रपात शामिल है। अभयारण्य के अधिकतर क्षेत्रों में मानव निर्मित जलाशय पर्याप्त मात्रा में हैं। इनमें कांप नं. 34 जलाशय, कांप न. 82 जलाशय वृत्ताकार सड़क जलाशय, कंपा नं. 81 जलाशय एवं कंपा नं. 77 जलाशय शामिल हैं। यहाँ जंगली भैंसे निश्चित ही देखे जा सकते हैं।